| *Euphorbia esula* |
| --- |
|  |
| Clasificación científica |
| 

|  |  |
| --- | --- |
| Reino: | Plantas |
| (sen clasif.) | Anxiospermas |
| (sen clasif.): | Eudicotiledóneas |
| (sen clasif.): | Rósidas |
| Orde: | Malpighiales |
| Familia: | Euphorbiaceae |
| Xénero: | *Euphorbia* |
| Especie: | ***E. esula*** |

 |
| Nome binomial |
| '**Euphorbia esula'**L. |

A **leiterena frondosa** (***Euphorbia esula***) é unha especie de Euphorbia, nativa dos Azores, sur e centro de Europa, incluíndo Galicia, e gran parte de Asia: Oriente Medio, Cáucaso, Siberia oriental, China e Corea. Tamén está presente como especie naturalizada no Canadá, os Estados Unidos, México, Dinamarca, Noruega e o Reino Unido.

Características
---------------

Detalle das flores e das sementes inmaturas
É unha planta perenne herbácea que medra ata 1-1,2 metros de altura, con talo ramificado desde a base, os talos son lisos ou lixeira ou completamente, pilosos. As follas son pequenas, lanceoladas de entre 4 e 8,5 cm de longo e 1 cm de largo, cun bordo lixeiramente ondulado. As flores son pequenas, producidas en umbelas cun par basal de brácteas semellantes a pétalos de cor amarelo verdoso brillante. Os acios de brácteas aparecen a fins da primavera, mentres as flores reais non se desenvolven ata o principio do verán. Todas as partes da planta conteñen o látex, líquido leitoso tóxico.

Reprodúcese por sementes que teñen unha taxa alta de xerminación e que poden seguir sendo viables no terreo cando menos durante sete anos. As cápsulas da semente abren explosivamente, esparexendo a semente ata cinco metros da planta de orixe, e por medio da auga ou da fauna poden chegar moito máis lonxe. Tamén pode propagarse vexetativamente desde a raíz, que é complexa, chegando a se introducir ata 8 metros dentro da terra e cun largo de 5, e cpode ter numerosos abrochos.

Existen dúas subespecies e un híbrido:

* *Euphorbia esula* subsp. *esula*. As follas son máis largas preto do ápice; brácteas 5–15 mm.
* *Euphorbia esula* subsp. *tommasiniana* (Bertol.) Kuzmanov (syn. *E. waldsteinii* (Sojak) A.R.Smith; *E. virgata* Waldst. & Kit.). As follas máis amplas no medio; brácteas 12–35 mm. Oriente de Europa, occidente de Asia.
* *Euphorbia esula* nothosubsp. *pseudovirgata* (Schur) Govaerts. Híbrida entre as dúas subespecies.

Especie invasiva
----------------

Chegou a América do Norte a comezos do século XIX desde Europa dentro de lotes de sementes agrícolas, entrando en competencia coas plantas indíxenas en especial nas praderías, acaparando a auga e os nutrientes, e producindo toxinas que impiden o crecemento doutras plantas ao seu arredor. Por esta razón está identificada como unha herba danosa en varios parques nacionais e en reservas naturais de once estados e clasificada como especie invasiva polo Departamento de Agricultra dos Estados Unidos. En Europa tamén é danosa localmente, así nas zonas de praderías inundables do Val de Saône é unha ameaza para unha quincena de plantas protexidas .

Pola súa natureza persistente a a súa capacidade de se rexenerar a partir de pequenos fragmentos das súas raíces, é moi difícil de erradicar, existindo programas de control biolóxico. Tamén se empregan varios herbicidas sistemáticos.

Notas
-----

1. 1 2  Germplasm Resources Information Network: *Euphorbia esula* Arquivado 05 de xuño de 2011 en Wayback Machine.
2. ↑  *Flora Europaea*: *Euphorbia esula*
3. ↑  María Inmaculada Romero Buján *Catálogo da Flora de Galicia*
4. 1 2 3  Blamey, M. & Grey-Wilson, C. (1989). *Flora of Britain and Northern Europe*. ISBN 0-340-40170-2
5. ↑  Huxley, A, ed. (1992). *New RHS Dictionary of Gardening*. ISBN 0-333-47494-5
6. 1 2  U.S. National Park Service description
7. ↑  Species Profile - Leafy Spurge (*Euphorbia esula*) Arquivado 06 de maio de 2009 en Wayback Machine. National Invasive Species Information Center, National Agricultural Library
8. ↑  Revue de l'ONCFS Arquivado 20 de novembro de 2008 en Wayback Machine. (Faune sauvage, Avril 2008)
9. ↑  "War on Weeds," *Rails to Trails Magazine,* Spring 2004, p. 3

Véxase tamén
------------

### Ligazóns externas

* Perfil en Natural Resources Consevation Services do Departamento de Agricultura dos Estados Unidos *(en inglés)*
* Perfil en Global Invasive Species Database Arquivado 03 de marzo de 2016 en Wayback Machine. *(en inglés)*

|  |  |
| --- | --- |
|  | Commons ten máis contidos multimedia sobre:  ***Leiterena frondosa*** |

|  |  |
| --- | --- |
| Control de autoridades | 
* Wd: Q148882
* MAG: 2776019735

 |

|  |  |
| --- | --- |
| Identificadores taxonómicos | 
* BioLib: 39377
* Dyntaxa: 221959
* EOL: 1144898
* EPPO: EPHES
* EUNIS: 170227
* FoC: 200012560
* GBIF: 3064250
* iNaturalist: 162821
* IPNI: 346448-1
* IRMNG: 10248800
* ISC: 21347
* ITIS: 28064
* NBN: NBNSYS0000003739
* NCBI: 3993
* PalDat: Euphorbia\_esula
* Plantarium: 15522
* PlantList: kew-79567
* POWO: ID
* Soortenregister: 118425
* TAXREF: 97508
* Tela Botanica: 25849
* Tropicos: 12802082
* PLANTS: EUES
* VASCAN: 5608
* WCSPF: 79567

 |

|  |  |
| --- | --- |
| Identificadores | 
* UMLS: C0330559

 |